Diari Oficial de la Generalitat Valenciana


Sumari del DOGV 9653, del 02-08-2023 (2023/8669)

Extracte de la Resolució de 4 de juliol de 2023, del Rectorat de la Universitat de València, per la qual es convoca la segona edició per a la concessió d'ajudes de la Universitat de València a través de la Càtedra de Dona i Esport al millor projecte d'investigació orientat a l'estudi del paper de la dona en l'àmbit de l'activitat física i l'esport.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9653

Data del DOGV
:   02-08-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8669


Data del document
:   04-07-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 4 de juliol de 2023, del Rectorat de la Universitat de València, per la qual es convoca la segona edició per a la concessió d'ajudes de la Universitat de València a través de la Càtedra de Dona i Esport al millor projecte d'investigació orientat a l'estudi del paper de la dona en l'àmbit de l'activitat física i l'esport. [2023/8669]  
BDNS (identif.): 710544.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/710544)  
  
Primer. Persones beneficiàries  
Poden ser beneficiaris/àries de les ajudes de la II edició d'ajudes d'investigació de la Càtedra de Dona i Esport qualsevol investigador, investigadora o equip d'investigació integrat totalment o en part per investigadors/es adscrits/es a centres d'investigació de la Comunitat Valenciana.  
L'investigador o investigadora principal ha de tenir la categoria de doctor/a.  
  
Segon. Objecte  
Constitueix l'objecte d'aquesta convocatòria concedir una ajuda econòmica destinada a facilitar la investigació de l'estudi de la igualtat de gènere en l'àmbit de l'activitat física i l'esport als millors projectes d'investigació elaborat per qualsevol investigador, investigadora o equip d'investigació de la Comunitat Valenciana que presenten la seua candidatura a aquesta convocatòria.  
La finalitat d'aquesta convocatòria es promoure la investigació ens aquests temes.  
  
Tercer. Bases reguladores  
La convocatòria està publicada en la següent url:  
https://go.uv.es/v01dWI8   
  
Quarta. Quantia  
Les ajudes per als projectes guanyadors es financen a càrrec del capítol VII del pressupost de la Càtedra de Dona i Esport de la Universitat de València per a l'any 2023, orgànica 1487617399 i específica 75125452, per un import dos mil euros (2.000 €).  
S'atorgaran els següents premis:  
Primer premi: dotat amb 1.500 €.  
Segon premi: dotat amb 500 €.  
Les ajudes s'atorguen a l'investigador o investigadora principal dels projectes guanyadors per al seu finançament i s'abonarà a la institució a la qual estiga adscrit/a, que ha de ser la mateixa en què es durà a terme la investigació..  
  
Quint. Termini de presentació de sol·licituds  
El termini de presentació de sol·licituds comença l'endemà de la publicació de l'extracte de la convocatòria en el Diari Oficial de la Generalitat Valenciana (DOGV) i acaba el 15 de setembre 2023.  
  
València, 4 de juliol de 2023.- La rectora (p. d. DOGV 30.05.2022), la vicerectora d'Innovació i Transferència: Rosa María Donat Beneito.